**Much Wenlock**, tidligere kjent som kun **Wenlock**, er en liten og malerisk by og verdslig sogn sentralt i Shropshire, England. Den befinner seg ved A458 mellom Shrewsbury og Bridgnorth. I nærheten, mot nordøst, er Ironbridge Gorge, og den nye byen Telford. I henhold til folketellingen i 2011 har byen en befolkning på 2 877 innbyggere, en økning fra 2 605 innbyggere ved den tilsvarende folketellingen i 2001.

«Much» ble lagt til navnet for å kunne skille den fra den nærliggende Little Wenlock, og betegner at den er den største av de to bosetningene. Viktige historiske attraksjoner i byen er klosteret Wenlock Priory og laugshuset Guildhall. Navnet «Wenlock» slik det står i Much Wenlock og Little Wenlock (og også Great Wenlock, et nå foreldet navn, men finnes i noen historiske kilder) er sannsynligvis avledet fra antatt angelsaksiske *\*Wenan loca* som har betydningen «Wenas festning» (*wéna* er et hunkjønnsord og betyr «håp»). Byen ble registrert i *Domesday Book* (1086) som *Wenloch*.

Wenlocks olympiske leker, en forløper til de moderne olympiske leker, ble etablert av William Penny Brookes i 1850 og var sentrert i byen. Brookes er kreditert som en grunnlegger av de moderne lekene. og en av de olympiske maskotene for Sommer-OL 2012 i London ble kalt for Wenlock etter byen.

Historie
--------

Byen vokste fram rundt et kloster grunnlagt rundt 680 av Merewalh, en sønn av kong Penda av Mercia. Kong Penda innsatte sin datter Milburga som abbedisse i 687. Milburga av Wenlock ble kreditert for mange mirakuløse gjerninger. Klosteret blomstret fram til omkring 874 da et dansk vikingangrep fant sted. På 1200-tallet ble en ny religiøs bygning reist på samme stedet av Leofric, jarl av Mercia og hans hustru grevinne Godiva. På 1300-tallet ble det erstattet av Cluniac priorat, etablert av Roger de Montgomerie etter normannernes erobring av England. Ruinene kan fortsatt bli sett og blir nå administrert av English Heritage. Klosteret var i virksomhet fram til oppløsningen av Englands klostre i 1539.

Skoler
------

* William Brookes Secondary School
* William Brookes Sixth Form (på stedet til William Brookes School)
* Much Wenlock Primary School

Vennskapsbyer
-------------

Much Wenlock har følgende vennskapsbyer:[]

* Frankrikes flagg Cysoing, Frankrike

Se også
-------

* Little Wenlock - nærliggende landsby.
* Wenlock Edge - nærliggende geologisk formasjon.

Referanser
----------

1. ↑  «Town population 2011» Arkivert 22. november 2015 hos Wayback Machine.
2. ↑  Worcester, Joseph Emerson (1823): *A Geographical Dictionary or Universal Gazetteer, Ancient And Modern*, **2**, 2 utg. Cummings & Hilliard. 876.
3. 1 2  Harrison, Henry (1996): *Surnames of the United Kingdom: A Concise Etymological Dictionary*, Genealogical Publishing Com, ISBN 0806301716, 9780806301716, s. 270
4. ↑  Finberg, H. P. R. (1961): *Charters of W. Midlands*, Leicester University Press, s. 209.
5. ↑  Finberg, H. P. R. (1961): *Charters of W. Midlands*, s. 197–216; Edwards, A. J. M. (1962-1963): *An early 12th century account of St. Milburga of Much Wenlock*, T.S.A.S. lvii. s. 134–142. Utgivelsen av disse nye informasjonene om den hellige Milburga invovlerer en revisjon av eldre redegjørelser av Wenlocks tidligste historie i Eyton, iii. 225 and *Jnl. Brit. Arch. Assoc.* 3rd ser. iv. 117.

Eksterne lenker
---------------

* (en) Much Wenlock – kategori av bilder, video eller lyd på Commons Rediger på Wikidata

 Much Wenlock hos Wikivoyage

* Much Wenlock Town Council
* Wenlock Olympian Society
* Much Wenlock Visitor Guide by Virtual Shropshire
* A Literary Walk
* Festival at the Edge, en årlig tredagers festival med tradisjonell fortellerkunst
* Much Wenlock Forester Charitable Trust
* Much Wenlock Neighbourhood Plan
* Shropshire Tourism Arkivert 26. juli 2009 hos Wayback Machine. turistnettside for Shropshire
* Ironbridge Tourism, turistnettside for Ironbridge

|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** VIAF **·** LCCN **·** GeoNames **·** GeoNames **·** MusicBrainz
 |